ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦୈନିକ ନୂଆ ମାମଲା ଠାରୁ ସୁସ୍ଥଙ୍କ ସଂଖ୍ୟା ଅଧିକ ରହିବା ଯୋଗୁ ଦେଶରେ ସକ୍ରିୟ ରୋଗୀ ସଂଖ୍ୟା ହ୍ରାସ ଧାରା ବଜାୟ ରହିଛି
● ମୋଟ ଆକ୍ରାନ୍ତ ମାମଲାର 4.5% ତଳକୁ ଖସିଲା ସକ୍ରିୟ ମାମଲା
ଗତ 24 ଘଣ୍ଟା ମଧ୍ୟରେ ଭାରତରେ ଦୈନିକ ନୂଆ କରୋନା ମାମଲା ତୁଳନାରେ ଅଧିକ ରୋଗୀ ସୁସ୍ଥ ହୋଇଛନ୍ତି । ଭାରତରେ ଗତ 24 ଘଣ୍ଟାରେ 35,551 ନୂଆ ମାମଲା ସାମନାକୁ ଆସିଥିବା ବେଳେ 40,726 ରୋଗୀ ସୁସ୍ଥ ହୋଇଛନ୍ତି । ଫଳରେ ସକ୍ରିୟ ରୋଗୀ ସଂଖ୍ୟା ଗୋଟିଏ ଦିନରେ 5,701 ହ୍ରାସ ପାଇଛି ।
ବିଗତ 6 ଦିନ ହେଲା ଲଗାତର ଭାବେ ଦୈନିକ ନୂଆ ମାମଲା ତୁଳନାରେ ଦୈନିକ ସୁସ୍ଥ ରୋଗୀ ସଂଖ୍ୟା ଅଧିକ ହେବାରେ ଲାଗିଛି ।
ଭାରତର ସକ୍ରିୟ କରୋନା ରୋଗୀ ଆଜିକା ଦିନରେ ମୋଟ ଆକ୍ରାନ୍ତଙ୍କର 4.5% ତଳେ ରହିଛି ।
ଦୈନିକ ନୂଆ ମାମଲାଠାରୁ ଦୈନିକ ସୁସ୍ଥଙ୍କ ସଂଖ୍ୟା ଅଧିକ ରହିବା ଧାରା ଜାରି ରହିଥିବାରୁ ଭାରତର ସକ୍ରିୟ ରୋଗୀ ସଂଖ୍ୟା କ୍ରମାଗତ ଭାବେ ହ୍ରାସ ପାଇବାକୁ ଲାଗିଛି । ଭାରତରେ ଏବେ ସକ୍ରିୟ ରୋଗୀ ସଂଖ୍ୟା 4,22,943କୁ ହ୍ରାସ ପାଇଛି, ଯାହା କି ଦେଶର ମୋଟ ଆକ୍ରାନ୍ତ ମାମଲାର 4.44% ।
ନୂଆ ମାମଲା ଠାରୁ ନୂଆ ସୁସ୍ଥ ସଂଖ୍ୟା ଅଧିକ ହେବା ଫଳରେ ଆଜି ମୋଟାମୋଟି ଆରୋଗ୍ୟ ହାର 94.11%କୁ ହ୍ରାସ ପାଇଛି । ବର୍ତ୍ତମାନ ମୋଟ ସୁସ୍ଥ ରୋଗୀ ସଂଖ୍ୟା 89,73,373କୁ ବୃଦ୍ଧି ପାଇଛି । ସୁସ୍ଥ ଏବଂ ସକ୍ରିୟ ମାମଲା ମଧ୍ୟରେ ବ୍ୟବଧାନ କ୍ରମାଗତ ଭାବେ ବୃଦ୍ଧି ପାଉଛି ଏବଂ ଏବେ ଏହା 85,50,430 ରହିଛି ।
ଦେଶରେ ଦୈନିକ ନୂଆ ଆରୋଗ୍ୟ ମାମଲାରୁ 77.64% 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ରହିଛି ।
କେରଳରେ ଦିନକରେ ସର୍ବାଧିକ 5,924 କରୋନା ଆକ୍ରାନ୍ତ ସୁସ୍ଥ ହୋଇଛନ୍ତି । ଦିଲ୍ଲୀରେ 5,329 ଜଣ ସୁସ୍ଥ ହୋଇଥିବା ବେଳେ ମହାରାଷ୍ଟ୍ରରେ 3,796 ଜଣ ଆରୋଗ୍ୟ ଲାଭ କରିଛନ୍ତି ।
ଅନ୍ୟପକ୍ଷରେ ଦେଶରେ ଗତ 24 ଘଣ୍ଟାରେ ଦେଖାଦେଇଥିବା ନୂଆ ମାମଲାରେ 75.5% 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଚିହ୍ନଟ କରାଯାଇଛି ।
ଗତ 24 ଘଣ୍ଟାରେ କେରଳରେ ସର୍ବାଧିକ 6,316 ମାମଲା ଚିହ୍ନଟ କରାଯାଇଛି । ଦିଲ୍ଲୀରେ 3,944 ନୂଆ ମାମଲା ସାମ୍ନାକୁ ଆସିଥିବା ବେଳେ ମହାରାଷ୍ଟ୍ରରେ 3,350 ନୂଆ ମାମଲା ଚିହ୍ନଟ କରାଯାଇଛି ।
ଦେଶରେ ଦିନକରେ 526 ଜଣଙ୍କ ମୃତ୍ୟୁ ଘଟିଛି । ଏଥିରୁ 79.28% 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ରହିଛନ୍ତି ।
ମହାରାଷ୍ଟ୍ରରେ 24 ଘଣ୍ଟାରେ ସର୍ବାଧିକ 111 ଜଣଙ୍କ ମୃତ୍ୟୁ ଘଟିଛି, ଯାହା ମୋଟ ଦୈନିକ ମୃତ୍ୟୁର 21.10% । ଦିଲ୍ଲୀରେ ଦିନକରେ 82 ଜଣଙ୍କ ମୃତ୍ୟୁ ଘଟିଥିବା ବେଳେ ପଶ୍ଚିମବଙ୍ଗରେ 51 ଜଣଙ୍କ ମୃତ୍ୟୁ ହୋଇଛି ।
କ୍ୟାବିନେଟ
ପାଞ୍ଚଟି ଚଳଚିତ୍ର ମିଡିଆ ୟୁନିଟର ମିଶ୍ରଣକୁ କେନ୍ଦ୍ର କ୍ୟାବିନେଟର ଅନୁମୋଦନ
ଏହାର ଭିତ୍ତିଭୂମି, କର୍ମଚାରୀ ଓ ଅନ୍ୟାନ୍ୟ ସମ୍ବଳର ମଧ୍ୟ ମିଶ୍ରଣ ହେବ
ଆମ ଦେଶରେ ପ୍ରତିବର୍ଷ ତିନି ହଜାରରୁ ଅଧିକ ଚଳଚିତ୍ର ନିର୍ମିତ ହେଉଛି । ଏହା ବିଶ୍ଵରେ ସବୁଠାରୁ ଅଧିକ । ଚଳଚିତ୍ର କ୍ଷେତ୍ରକୁ ସହାୟତା ସ୍ୱରୂପ କେନ୍ଦ୍ର ସରକାର ଏହାର ପାଞ୍ଚଟି ବିଭାଗକୁ ମିଶାଇ ଦେବାକୁ ନିଷ୍ପତ୍ତି ନେଇଛନ୍ତି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ବୈଠକରେ ଏହାକୁ ଅନୁମୋଦନ କରାଯାଇଛି । ଫଳତଃ ଚଳଚିତ୍ର ଗଣମାଧ୍ୟମ ଏକାଂଶର ଚାରୋଟି ଯାକ ୟୁନିଟ ଯଥା ଚଳଚିତ୍ର ପ୍ରଭାଗ , ଚଳଚିତ୍ର ମହୋତ୍ସବ ନିର୍ଦ୍ଦେଶାଳୟ , ଭାରତୀୟ ଜାତୀୟ ଚଳଚିତ୍ର ଅଭିଲେଖାଗାର  ଏବଂ ଭାରତୀୟ ଶିଶୁ ଚଳଚିତ୍ର ସମିତି ର ଜାତୀୟ ଚଳଚିତ୍ର ଉନ୍ନୟନ ନିଗମ ଲିମିଟେଡ  ସହ ମିଶ୍ରଣ ହୋଇଛି । ଏନଏଫଡିସିର ମେମୋରାଣ୍ଡମ ଅଫ ଆର୍ଟିକଲ ଅଫ ଆସୋସିଏସନର ସଂପ୍ରସାରଣ ଯୋଗୁଁ ଏବେ ଏନଏଫଡିସି ଚାରୋଟି ଯାକ ୟୁନିଟର ସମସ୍ତ କାର୍ଯ୍ୟ ପରିଚାଳନା କରିବ । ଚଳଚିତ୍ର ଗଣମାଧ୍ୟମ ଏକାଂଶଗୁଡିକର ଗୋଟିଏ ନିଗମ ଅଧୀନରେ ମିଶ୍ରଣ ଯୋଗୁଁ ସମନ୍ଵୟ ବୃଦ୍ଧି ପାଇବା ସହ କାର୍ଯ୍ୟକାରିତାରେ ମଧ୍ୟ ଯଥେଷ୍ଟ ସୁଧାର ଆସିବ ।
ସୂଚନା ଓ ପ୍ରସାରଣ ମନ୍ତ୍ରଣାଳୟର ଅଧିନସ୍ଥ କାର୍ଯ୍ୟାଳୟ ଭାବେ ପରିଗଣିତ ହେଉଥିବା ଫିଲ୍ମ ଡିଭିଜନ 1948 ମସିହାରେ ପ୍ରତିଷ୍ଠା କରାଯାଇଥିଲା । ସରକାରୀ କାର୍ଯ୍ୟକ୍ରମ ଓ ଭାରତୀୟ ଇତିହାସର ଅଭିଲେଖ ପ୍ରସ୍ତୁତ କରୁଥିବା ଏହି ଡିଭିଜନ ମୂଳତଃ ବୃତଚିତ୍ର ଓ ସମ୍ବାଦ ପରିକ୍ରମା ପ୍ରସ୍ତୁତ ପାଇଁ ସ୍ଥାପିତ ହୋଇଥିଲା ।
ଭାରତୀୟ ଶିଶୁ ଚଳଚିତ୍ର ସମିତି ଏକ ସ୍ଵୟଂଶାସିତ ସଂସ୍ଥା ଭାବେ 1955 ମସିହାରେ ପ୍ରତିଷ୍ଠା କରାଯାଇଥିଲା । ସୋସାଇଟି ଆଇନ ଅଧୀନରେ ପ୍ରତିଷ୍ଠିତ ଏହି ସଂସ୍ଥା ଚଳଚିତ୍ର ଜରିଆରେ ଶିଶୁ ଓ ଯୁବଗୋଷ୍ଠୀମାନଙ୍କ ନିମନ୍ତେ ମୂଲ୍ୟବୋଧ ଭିତ୍ତିକ ମନୋରଞ୍ଜନ କାର୍ଯ୍ୟକ୍ରମ ପରିବେଷଣ କରୁଥିଲା ।
1973 ମସିହାରେ ସୂଚନା ଓ ପ୍ରସାରଣ ସହ ସଂଶ୍ଳିଷ୍ଟ ହୋଇଥିବା ଚଳଚିତ୍ର ମହୋତ୍ସବ ନିର୍ଦ୍ଦେଶାଳୟ ଭାରତୀୟ ଚଳଚିତ୍ରର ପ୍ରଚାର ପ୍ରସାର ସହ ସାଂସ୍କୃତିକ ବିନିମୟ କାର୍ଯ୍ୟର ମଧ୍ୟ ପରିଚାଳନା କରୁଥିଲା । ଭାରତୀୟ ଚଳଚିତ୍ର ଶିଳ୍ପର ସମନ୍ଵିତ ବିକାଶ ଓ ଯୋଜନା ଆଭିମୁଖ୍ୟ ନେଇ ଏନଏଫଡିସି କେନ୍ଦ୍ରୀୟ ସରକାରୀ ଉଦ୍ୟୋଗ ଭାବେ 1975 ମସିହାରେ ଗଠନ କରାଯାଇଥିଲା ।
କେନ୍ଦ୍ର କ୍ୟାବିନେଟ ଏହି ମିଡିଆ ୟୁନିଟଗୁଡିକର ମିଶ୍ରଣ ସହ ଏହାର ସମ୍ପତ୍ତି ଓ କର୍ମଚାରୀମାନଙ୍କ ସ୍ଥାନାନ୍ତର କାର୍ଯ୍ୟ ସୁରୁଖୁରୁରେ ସମ୍ପାଦନ କରିବା ପାଇଁ ଆଇନ ଓ ଆର୍ଥିକ ପରାମର୍ଶଦାତାଙ୍କ ନିଯୁକ୍ତିକୁ ମଧ୍ୟ ଅନୁମୋଦନ କରିଛନ୍ତି । ମିଶ୍ରଣ ପ୍ରକ୍ରିୟା ଯୋଗୁଁ ସମସ୍ତ ମିଡିଆ ୟୁନିଟର କର୍ମଚାରୀମାନଙ୍କ ସ୍ଵାର୍ଥରକ୍ଷା ସହ କେହି ଯେପରି ଛଟେଇ ନହୁଅନ୍ତି ତାହା ଦେଖାଯିବ ।
ମୁଖ୍ୟ ସଂସ୍ଥା ଭାବେ ଏନଏଫଡିସି ଚଳଚିତ୍ର ମିଡିଆ ୟୁନିଟଗୁଡିକର ମିଶ୍ରଣ ସହ ଚଳଚିତ୍ରଗୁଡିକର ପ୍ରସାରଣ, ନିର୍ମାଣ ଓ ସଂରକ୍ଷଣ ଭଳି କାର୍ଯ୍ୟର ପରିଚାଳନା କରିବ । ଭାରତୀୟ ଚଳଚିତ୍ରଗୁଡ଼ିକର ବିକାଶ ସହ ଶିଶୁ ଚଳଚିତ୍ର ବିଷୟବସ୍ତୁ, ଆନିମେସନ, କ୍ଷୁଦ୍ର ଓ ବୃତ ଚିତ୍ର ଇତ୍ୟାଦି ସବୁଥିରେ ଭାରସାମ୍ୟ ରକ୍ଷା କରିବାକୁ ପଡିବ । ସମସ୍ତ ୟୁନିଟ ଗୋଟିଏ ସଂସ୍ଥା ଅଧୀନରେ ରଖିବା ଫଳରେ ଏହାର ଭିତ୍ତିଭୂମି ଓ ମାନବ ସମ୍ବଳର ଯଥାର୍ଥ ଉପଯୋଗ ହେବା ସହ ଖର୍ଚ୍ଚ ମଧ୍ୟ ହ୍ରାସ ପାଇବ ।
PIB Headquarters
ଖରିଫ୍ ବୁଣାବୁଣିରେ ସନ୍ତୋଷଜନକ ପ୍ରଗତି : ଧାନ, ଡାଲିଜାତୀୟ ଫସଲ, ମୋଟା ଶସ୍ୟ ଓ ତୈଳବୀଜ ଚାଷ ଗତବର୍ଷ ତୁଳନାରେ ଅଧିକ ହୋଇଛି
• 2020-21 ରବି ବିପଣନ ଋତୁରେ 389.75 ଲକ୍ଷ ମେଟ୍ରିକ ଟନ ଗହମ ଏଫ୍ସିଆଇ ଦ୍ୱାରା କିଣାଯାଇଛି
କୋଭିଡ-19 ମହାମାରୀ ସମୟରେ ଚାଷୀମାନଙ୍କୁ ସେମାନଙ୍କର ଚାଷକାର୍ଯ୍ୟ ଆଗେଇ ନେବାକୁ କୃଷି, ସମବାୟ ଓ କୃଷକ କଲ୍ୟାଣ ମନ୍ତ୍ରଣାଳୟ ପକ୍ଷରୁ ବିଭିନ୍ନ ପଦକ୍ଷେପ ଗ୍ରହଣ କରାଯାଉଛି । ଚଳିତ ଖରିଫ ଋତୁରେ ଏପର୍ଯ୍ୟନ୍ତ ବୁଣାବୁଣି ଓ ଚାଷବାସ କ୍ଷେତ୍ରରେ ସନ୍ତୋଷଜନକ ଅଗ୍ରଗତି ହୋଇଥିବା ମନ୍ତ୍ରଣାଳୟ ପକ୍ଷରୁ କୁହାଯାଇଛି । ଏହି ସମୟ ମଧ୍ୟରେ କେଉଁ ଫସଲ କେତେ ଜମିରେ ଚାଷ କରାଯାଇଛି ତାହାର ବିବରଣୀ ନିମ୍ନମତେ ପ୍ରଦାନ କରାଯାଇଛି ।
ଖରିଫ ଫସଲ ଚାଷ ହୋଇଥିବା ଜମିର ପରିମାଣ
ଧାନ: ଏବର୍ଷ ଏପର୍ଯ୍ୟନ୍ତ 220.24 ଲକ୍ଷ ହେକ୍ଟର ଜମିରେ ଧାନଚାଷ କରାଯାଇଛି । ଗତବର୍ଷ ଏହି ସମୟ ସୁଦ୍ଧା ଏହି ପରିମାଣ ଥିଲା 187.70 ଲକ୍ଷ ହେକ୍ଟର ।
ଡାଲି: ଚଳିତବର୍ଷ ଖରିଫ ଋତୁରେ 99.71 ଲକ୍ଷ ହେକ୍ଟର ଜମିରେ ଡାଲିଜାତୀୟ ଫସଲ ଚାଷ କରାଯାଇଛି । ଗତବର୍ଷ ଏହି ସମୟରେ ଏହା ଥିଲା 79.30 ଲକ୍ଷ ହେକ୍ଟର ।
ମୋଟାଶସ୍ୟ: ଏଥର ଏଯାଏଁ 137.13 ଲକ୍ଷ ହେକ୍ଟର ଜମିରେ ବିଭିନ୍ନ ପ୍ରକାର ମୋଟାଶସ୍ୟ ଚାଷ ହୋଇଛି । ଗତବର୍ଷ ଏହି ସମୟରେ ଏହି ପରିମାଣ ଥିଲା 120.30 ଲକ୍ଷ ହେକ୍ଟର ।
ତୈଳବୀଜ: ଏଥର ଏଯାଏଁ ପ୍ରାୟ 166.36 ଲକ୍ଷ ହେକ୍ଟର ଜମିରେ ତୈଳବୀଜ ଚାଷ କରାଯାଇଛି । ଗତବର୍ଷ ଏହି ସମୟ ସୁଦ୍ଧା 133.56 ଲକ୍ଷ ହେକ୍ଟର ଜମିରେ ଏହି ଚାଷ ହୋଇଥିଲା ।
ଆଖୁ: ଗତବର୍ଷ ଏହି ସମୟ ମଧ୍ୟରେ 51.02 ଲକ୍ଷ ହେକ୍ଟର ଜମିରେ ଆଖୁଚାଷ ହୋଇଥିବାବେଳେ ଏବର୍ଷ ତାହା ବର୍ତ୍ତମାନ ସୁଦ୍ଧା 51.54 ଲକ୍ଷ ହେକ୍ଟରରେ ପହଞ୍ଚିଛି ।
ଝୋଟ ଓ ମେସ୍ତା: ଏବର୍ଷ ଏଯାଏଁ 6.94 ଲକ୍ଷ ହେକ୍ଟର ଜମିରେ ଝୋଟ ଓ ମେସ୍ତା ଚାଷ କରାଯାଇଛି । ଗତବର୍ଷ ଏହି ସମୟ ମଧ୍ୟରେ ଏହା ଥିଲା 6.84 ଲକ୍ଷ ହେକ୍ଟର ।
କପା: ଏବର୍ଷ ଏଯାଏଁ 118.03 ଲକ୍ଷ ହେକ୍ଟର ଜମିରେ କପାଚାଷ କରାଯାଇଛି । ଗତବର୍ଷ ଏହି ପରିମାଣ ଥିଲା 96.35 ଲକ୍ଷ ହେକ୍ଟର ।
କେନ୍ଦ୍ରୀୟ ଜଳ ଆୟୋଗଙ୍କ ରିପୋର୍ଟ ଅନୁସାରେ ଦେଶର 123ଟି ଜଳଭଣ୍ଡାରରେ ବର୍ତ୍ତମାନ ସୁଦ୍ଧା ଯେତେ ଜଳ ମହଜୁଦ ଅଛି ତାହା ଗତବର୍ଷର ଏହି ସମୟ ତୁଳନାରେ 155 ଶତାଂଶ ।
ରବି ଫସଲ ବିପଣନ ଋତୁ 2020-21ରେ ଏଫ୍ସିଆଇ ପାଖରେ ମୋଟ 420.90 ଲକ୍ଷ ମେଟ୍ରିକ ଟନ ଗହମ ଆସି ପହଞ୍ଚିଛି । ସେଥିମଧ୍ୟରୁ ଏଫ୍ସିଆଇ 389.75 ଲକ୍ଷ ମେଟ୍ରିକ ଟନ କ୍ରୟ କରିସାରିଛି ।
ପ୍ରତିରକ୍ଷା ମନ୍ତ୍ରଣାଳୟ
ଆଇସିଜି ଅଫିସରଙ୍କ ଅନଲାଇନ ନିଯୁକ୍ତି ନିମନ୍ତେ ୱେବସାଇଟ ଉନ୍ମୋଚିତ
ଭାରତୀୟ ତଟରକ୍ଷୀବାହିନୀ ଅଧିକାରୀଙ୍କ ନିଯୁକ୍ତି ପ୍ରକ୍ରିୟା ୨ଠ ଡିସେମ୍ବର ୨ଠ୨୧ରେ ହୋଇଛି । ଏଥିପାଇଁ ଆଜି ୱେବସାଇଟ https://joinindiacoastguard.cdac.in ଉନ୍ମୋଚିତ ହୋଇଛି । ଏଥିରେ କମ୍ପୁଟର ଆଧାରିତ ସ୍କ୍ରିନିଂ ପରୀକ୍ଷା ତଥା ଚୟନ ପ୍ରକ୍ରିୟାର ସ୍ୱୟଂଚାଳିତକୁ ସାମିଲ କରାଯାଇଛି । ଆଇସିଜିର ମହାନିର୍ଦେଶକ ଶ୍ରୀ କୃଷ୍ଣ ସ୍ୱାମୀ ନଟରାଜନ ଏହି ୱେବସାଇଟ ସେଣ୍ଟର ଫର ଡେଭଲପମେଣ୍ଟ ଅଫ ଆଡଭାନ୍ସଡ କମ୍ପୁଟିଂ ର ମହାନିର୍ଦେଶକ କୋଏଲ ଏ କେ ନାଥ ଙ୍କ ଉପସ୍ଥିତିରେ ଏହି ୱେବସାଇଟ ଉନ୍ମୋଚିତ କରିଛନ୍ତି । ଏହା ବର୍ତ୍ତମାନର ପ୍ରକ୍ରିୟା ଠାରୁ ଅଲଗା ଭାବେ ଅଧିକାରୀ ଚୟନ ପାଇଁ କମ୍ପୁଟର ଆଧାରିତ ପରୀକ୍ଷା ଭାବେ ଏହା ଏକ ବଡ଼ ପରିବର୍ତ୍ତନ । ଏହା ଦ୍ୱାରା ପାରଦର୍ଶିତା ବୃଦ୍ଧି ହେବ, ମଣିଷର ହସ୍ତକ୍ଷେପକୁ ହ୍ରାସ କରିବ, ସ୍ୱୟଂଚାଳିତତାକୁ ସୁଗମ କରିବ ଏବଂ ପ୍ରାର୍ଥୀଙ୍କୁ ସମାନ ସୁଯୋଗ ପ୍ରଦାନ କରିବ । ଏହାର ପରିଣାମ ସ୍ୱରୂପ ବୃହତ ପୁଲରୁ ପ୍ରାର୍ଥୀ ଚୟନ ହୋଇପାରିବ । ଦେଶର ପ୍ରାୟ ୧ଠଠଟି ସହରରେ ଡିଜିଟାଲ ନିଯୁକ୍ତି ପ୍ରକ୍ରିୟା ଅନୁଷ୍ଠିତ ହେବ ଏବଂ ବ୍ୟାପକ ସ୍ତରରେ ଯୋଗ୍ୟତା ସୁନିଶ୍ଚିତ କରିବା ଏବଂ ଦେଶ ସେବା କରିବା ପାଇଁ ଇଛୁକ ପ୍ରାର୍ଥୀମାନଙ୍କୁ ଅପ୍ରତ୍ୟାଶିତ ସୁଯୋଗ ପ୍ରଦାନ କରିବା ପାଇଁ ବର୍ଷକୁ ଦୁଇଥର ପରୀକ୍ଷା ଆୟୋଜିତ କରାଯିବ । ୱେବସାଇଟରେ ଏକ ଅନଲାଇନ ଆବେଦନ ସୁବିଧା, ବ୍ୟକ୍ତିଗତ ଲଗଇନ ସୃଷ୍ଟି କରିବାର ସୁବିଧା, ସିଜି ତାଲିମ ପ୍ରଣାଳୀ ଏବଂ ଚାକିରି ପ୍ରୋଫାଇଲ ଏବଂ ଦରମା ଏବଂ ଭତ୍ତା ବିଷୟରେ ବିସ୍ତୃତ ବିବରଣୀ ସାମିଲ ରହିବ । ଏଥିରେ ସମୟ ସମୟରେ ବିଭିନ୍ନ ନିଯୁକ୍ତି ପ୍ରକ୍ରିୟା ବିଷୟରେ ବିଜ୍ଞପ୍ତି ମଧ୍ୟ ରହିବ । ପାରମ୍ପରିକ ପଦ୍ଧତିକୁ ଛାଡ଼ି ଅନଲାଇନ ସିଜି ନିଯୁକ୍ତି ପ୍ରକ୍ରିୟା ଭାରତ ସରକାରଙ୍କ ଡିଜିଟାଲ ଇଣ୍ଡିଆ ପଦକ୍ଷେପର ଦୃଷ୍ଟିକୋଣ ଭଳି ଏକ ବଡ଼ ଲମ୍ଫ ଅଟେ ।
NS / MB
(Visitor Counter : 75
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୨୦୨୨-୨୩ ଆର୍ଥିକ ବର୍ଷରେ ସିଜିଟିଏମଏସଇ ଗ୍ୟାରେଣ୍ଟି ଏକ ଲକ୍ଷ କୋଟି ଛୁଇଁଥିବାରୁ ସନ୍ତୋଷ ବ୍ୟକ୍ତ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ୨୦୨୨-୨୩ ଆର୍ଥିକ ବର୍ଷରେ ସୂକ୍ଷ୍ମ ଓ ଲଘୁ ଉଦ୍ୟୋଗ କ୍ରେଡିଟ ଗ୍ୟାରେଣ୍ଟି ଯୋଜନା  ଏକ ଲକ୍ଷ କୋଟି ଟଙ୍କା ଛୁଇଁଥିବାରୁ ସନ୍ତୋଷ ବ୍ୟକ୍ତ କରିଛନ୍ତି । ଆମ ଅର୍ଥନୀତିକୁ ଉଚ୍ଚତାର ନୂତନ ଶିଖରକୁ ନେବା ପାଇଁ ଯୁବପୀଢିଙ୍କ ଉଦ୍ୟୋଗୀ ମନୋଭାବ ଉପରେ ବାଜି ଲଗାଉଛୁ ବୋଲି ଶ୍ରୀ ମୋଦୀ କହିଛନ୍ତି ।
ଏମଏସଏମଇ ମନ୍ତ୍ରଣାଳୟର ଏକ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଆମ ଅର୍ଥନୀତିକୁ ଉଚ୍ଚତାର ନୂତନ ଶିଖରକୁ ନେବା ପାଇଁ ଯୁବପୀଢିଙ୍କ ଉଦ୍ୟୋଗୀ ମନୋଭାବ ଉପରେ ବାଜି ଲଗାଉଛୁ ।”
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରୀ ଡଃ ମନସୁଖ ମାଣ୍ଡଭୀୟଙ୍କ ସଫଦରଜଙ୍ଗ ଡାକ୍ତରଖାନା ପରିଦର୍ଶନ
କୋଭିଡ- ୧୯ ପ୍ରବନ୍ଧନ ପାଇଁ ଡାକ୍ତରଖାନା ଭିତ୍ତିଭୂମି ପ୍ରସ୍ତୁତି ସୁନିଶ୍ଚିତ କରିବାକୁ ମକ ଡ୍ରିଲ ସମୀକ୍ଷା
“ସମ୍ପୂର୍ଣ୍ଣ କୋଭିଡ ଭିତ୍ତିଭୂମି ଯେପରିକି ଉପକରଣ, ପ୍ରକ୍ରିୟା ଓ ମାନବ ସମ୍ବଳର ପରିଚାଳନାଗତ ପ୍ରସ୍ତୁତି ସୁନିଶ୍ଚିତ କରିବା ଗୁରୁତ୍ୱପୂର୍ଣ୍ଣ”
ସମସ୍ତଙ୍କୁ କୋଭିଡ ଉପଯୋଗୀ ନିୟମାବଳୀ ପାଳନ କରିବା ସହ ଅବିଶ୍ୱସନୀୟ ଖବର ପ୍ରଚାର ଠାରୁ ଦୂରେଇ ରହିବାକୁ ଆହ୍ୱାନ
କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡଃ ମନସୁଭ ମାଣ୍ଡଭୀୟ ଆଜି ନୂଆଦିଲ୍ଲୀ ସ୍ଥିତ ସଫଦରଜଙ୍ଗ ଡାକ୍ତରଖାନା ପରିଦର୍ଶନ କରି କୋଭିଡ- ୧୯ ପ୍ରବନ୍ଧନ ପାଇଁ ଡାକ୍ତରଖାନା ଭିତ୍ତିଭୂମି ସୁନିଶ୍ଚିତ କରିବାକୁ ମକ ଡ୍ରିଲ ସମୀକ୍ଷା କରିଛନ୍ତି ।
କେନ୍ଦ୍ର ମନ୍ତ୍ରୀ କହିଛନ୍ତି, “ମୁଁ ନିକଟରେ ରାଜ୍ୟଗୁଡିକର ସ୍ୱାସ୍ଥ୍ୟ ମନ୍ତ୍ରୀମାନଙ୍କ ସହ କୋଭିଡ- ୧୯ ସ୍ଥିତି, ଏହାର ମୁକାବିଲା ତଥା କୋଭିଡ ପ୍ରବନ୍ଧନ ପ୍ରସ୍ତୁତି ସମୀକ୍ଷା କରିଛି । ସାରା ଦେଶରେ ଆଜି କୋଭିଡ- ୧୯ ପ୍ରବନ୍ଧନ ପ୍ରସ୍ତୁତି ସମୀକ୍ଷା ପାଇଁ ମକ ଡ୍ରିଲ ଆୟୋଜିତ ହୋଇଛି । କୋଭିଡ ପ୍ରବନ୍ଧନ ପାଇଁ ଡାକ୍ତରଖାନାଗୁଡିକରେ ନୈଦାନିକ ପ୍ରସ୍ତୁତି ମଧ୍ୟ ଗୁରୁତ୍ୱପୂର୍ଣ୍ଣ । ସରକାରୀ ଏବଂ ବେସରକାରୀ ଡାକ୍ତରଖାନାଗୁଡିକରେ ଆଜି ମକ ଡ୍ରିଲ ହେଉଛି । ରାଜ୍ୟ ସ୍ୱାସ୍ଥ୍ୟ ମନ୍ତ୍ରୀମାନେ ନିଜ ନିଜ ରାଜ୍ୟରେ ମକ ଡ୍ରିଲ ସମୀକ୍ଷା କରୁଛନ୍ତି ।“
ସଫଦରଜଙ୍ଗ ଡାକ୍ତରଖାନା ଓ ବର୍ଦ୍ଧମାନ ମହାବୀର ମେଡିକାଲ କଲେଜର ବିଭାଗୀୟ ମୁଖ୍ୟ ଓ କର୍ମଚାରୀମାନଙ୍କ ସହ କେନ୍ଦ୍ର ମନ୍ତ୍ରୀ ଅନୌପଚାରିକ ଆଲୋଚନା କରିଛନ୍ତି । ବିଭିନ୍ନ ବିଭାଗର ମୁଖ୍ୟ, ଡାକ୍ତର, ନର୍ସ, ସୁରକ୍ଷା ଓ ସ୍ୱଚ୍ଛତା ସେବା ମୁଖ୍ୟଙ୍କ ସହ ସେ ପ୍ରାୟ ଏକ ଘଣ୍ଟା ଅତିବାହିତ କରି ଗୁଣବତ୍ତାସମ୍ପନ୍ନ ଡାକ୍ତରଖାନା ପ୍ରବନ୍ଧନ, ନିଦାନ ପ୍ରକ୍ରିୟା, ସଂକ୍ରମଣ ନିୟନ୍ତ୍ରଣ ପଦକ୍ଷେପ, ସ୍ୱଚ୍ଛତା ପ୍ରକ୍ରିୟା, ରୋଗୀ କେନ୍ଦ୍ରିକ ଉଚ୍ଚଗୁଣବତ୍ତା ସମ୍ପନ୍ନ ସ୍ୱାସ୍ଥ୍ୟ ସେବା ସମ୍ପର୍କରେ ସେମାନଙ୍କ ମତାମତ ଧୈର୍ଯ୍ୟର ସହ ଶୁଣିଛନ୍ତି । ସେମାନେ ମହାମାରୀ ବେଳେ ଦିନରାତି ସେବା ପ୍ରଦାନର ଅଭିଜ୍ଞତା ବାଣ୍ଟିଥିଲେ । ଡଃ ମାଣ୍ଡଭୀୟ ବିଭାଗୀୟ ମୁଖ୍ୟମାନଙ୍କୁ ପ୍ରତି ସପ୍ତାହରେ ନିଜ ଟିମକୁ ଭେଟିବା ସହ ବ୍ୟକ୍ତିଗତ ଭାବେ ସମସ୍ତ ବିଭାଗ ପରିଦର୍ଶନ କରିବା ଓ ସର୍ବୋତ୍ତମ ପରିଣାମ ସୁନିଶ୍ଚିତ କରିବା ପାଇଁ ପ୍ରଦର୍ଶନର ମୂଲ୍ୟାୟନ ପାଇଁ ପରାମର୍ଶ ଦେଇଛନ୍ତି । ମହାମାରୀ ବେଳେ ଡାକ୍ତରମାନଙ୍କ ଉଲ୍ଲେଖନୀୟ କାର୍ଯ୍ୟକୁ ସେ ପ୍ରଶଂସା କରିଛନ୍ତି ।
ଡଃ ମାଣ୍ଡଭୀୟ ଏହି ଅବସରରେ ସମସ୍ତଙ୍କୁ ସତର୍କ ରହିବା ସହ କୋଭିଡ ଉପଯୋଗୀ ନିୟମାବଳୀ ପାଳନ କରିବାକୁ ଆହ୍ୱାନ ଦେଇଛନ୍ତି । ସତର୍କ ରହିବା ସହ ଅବିଶ୍ୱନୀୟ ଖବର ପ୍ରସାରଣରୁ ଦୂରେଇ ରହି ଉଚ୍ଚସ୍ତରୀୟ ପ୍ରସ୍ତୁତି ସୁନିଶ୍ଚିତ କରିବାକୁ ଗୁରୁତ୍ୱ ପ୍ରଦାନ କରିଛନ୍ତି । “ସାରା ବିଶ୍ୱରେ କୋଭିଡ ମାମଲା ବଢୁଛି ଓ ଭାରତରେ ମଧ୍ୟ କୋଭିଡ ମାମଲା ବଢିପାରେ । ତେଣୁ ଉପକରଣ, ପ୍ରକ୍ରିୟା ଓ ମାନବ ସମ୍ବଳ ଭଳି ସମ୍ପୂର୍ଣ୍ଣ କୋଭିଡ ଭିତ୍ତିଭୂମିର ପରିଚାଳନାଗତ ପ୍ରସ୍ତୁତି ସୁନିଶ୍ଚିତ ଗୁରୁତ୍ୱପୂର୍ଣ୍ଣ ।”
ସ୍ୱାସ୍ଥ୍ୟ ସେବା ମହାନିର୍ଦ୍ଦେଶକ ଡାକ୍ତର ଅତୁଲ ଗୋୟଲ, ସଫଦରଜଙ୍ଗ ଡାକ୍ତରଖାନାର ଚିକିତ୍ସା ଅଧୀକ୍ଷକ ଡା ବିଏଲ ଶେରୱା, ସ୍ୱଚ୍ଛତା ସହ ବିଭିନ୍ନ ବିଭାଗର ମୁଖ୍ୟ ଏହି ଅବସରରେ ଉପସ୍ଥିତ ଥିଲେ ।
SR
(Visitor Counter : 106
ଔଦ୍ୟୋଗିକ ବ୍ୟାପାର ମନ୍ତ୍ରଣାଳୟ
କୃଷି ଏବଂ ଏହାର ସଂପୃକ୍ତ କ୍ଷେତ୍ରରେ ସହଯୋଗ ପାଇଁ ଭାରତ ଏବଂ ଚିଲି ମଧ୍ୟରେ ବୁଝାମଣାକୁ କ୍ୟାବିନେଟ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ କୃଷି ଏବଂ ସମ୍ପୃକ୍ତ କ୍ଷେତ୍ରରେ ସହଯୋଗ ପାଇଁ ଭାରତ ସରକାର ଏବଂ ଚିଲି ରିପବ୍ଲିକ୍ ସରକାରଙ୍କ ମଧ୍ୟରେ ବୁଝାମଣା ପତ୍ର  ସ୍ୱାକ୍ଷରକୁ ମଞ୍ଜୁରିସ ପ୍ରଦାନ କରିଛନ୍ତି।
କୃଷି ଏବଂ ଏହାର ସଂପୃକ୍ତ କ୍ଷେତ୍ରରେ ସହଯୋଗ ପାଇଁ ଏମଓୟୁ ପ୍ରସ୍ତୁତ କରାଯାଇଛି। ସହଯୋଗର ମୁଖ୍ୟ କ୍ଷେତ୍ରଗୁଡିକ ହେଉଛି ଆଧୁନିକ କୃଷିର ବିକାଶ ପାଇଁ କୃଷି ନୀତି, ଜୈବ ଉତ୍ପାଦସର ଦ୍ୱିପାକ୍ଷିକ ବାଣିଜ୍ୟକୁ ସୁଗମ କରିବା ପାଇଁ ଜୈବ କୃଷି, ଏବଂ ଉଭୟ ଦେଶରେ ଜୈବ ଉତ୍ପାଦନ, ବିଜ୍ଞାନ ଏବଂ ନବସୃଜନରେ ସହଭାଗିତା ଅନୁସନ୍ଧାନ ପାଇଁ ନୀତି ବିନିମୟକୁ ପ୍ରୋତ୍ସାହିତ କରିବ । ଭାରତୀୟ ଅନୁଷ୍ଠାନ ଏବଂ ଚିଲି ପ୍ରତିଷ୍ଠାନ ମଧ୍ୟରେ କୃଷି କ୍ଷେତ୍ରରେ ନୂତନତ୍ୱକୁ ପ୍ରୋତ୍ସାହିତ କରିବା ସହିତ ସାଧାରଣ ଆହ୍ବାନର ମୁକାବିଲା ପାଇଁ ଏହା ସହାୟତା କରିବ।
ଏମଓୟୁ ଅଧୀନରେ ଏକ ଚିଲି-ଭାରତ କୃଷି କାର୍ଯ୍ୟ ଗୋଷ୍ଠୀ ଗଠନ ହେବ ଯାହା ଏହି ଏମଓୟୁ କାର୍ଯ୍ୟକାରୀ ହେବାର ତଦାରଖ, ସମୀକ୍ଷା ଏବଂ ମୂଲ୍ୟାଙ୍କନ ତଥା ନିୟମିତ ଯୋଗାଯୋଗ ଏବଂ ସମନ୍ୱୟ ପ୍ରତିଷ୍ଠା ପାଇଁ ଦାୟୀ ରହିବ।
ଚିଲି ଏବଂ ଭାରତରେ ବିକଳ୍ପ ଭାବରେ ବର୍ଷକୁ ଥରେ କୃଷି କାର୍ଯ୍ୟ ଗୋଷ୍ଠୀର ବୈଠକ ଅନୁଷ୍ଠିତ ହେବ। ଏମଓୟୁ ଏହାର ସ୍ବାକ୍ଷର ତାରିଖ ଠାରୁ କାର୍ଯ୍ୟକାରୀ ହେବ ଏବଂ ପାଞ୍ଚ ବର୍ଷ ପର୍ଯ୍ୟନ୍ତ କାର୍ଯ୍ୟକ୍ଷମ ରହିବ, ଯାହା ପରେ ଏହା ସ୍ୱୟଂଚାଳିତ ଭାବରେ ପୁନଃ 5 ବର୍ଷ ପାଇଁ ନବୀକରଣ ହେବ।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମନ କି ବାତ ତୃଣମୂଳ ସ୍ତରରେ ପରିବର୍ତ୍ତନ ଆଣୁଥିବା ବ୍ୟକ୍ତିଙ୍କୁ ସମ୍ମାନିତ କରିଥାଏ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କଫି ଟେବଲ ବୁକ “ଭଏସ ଅଫ ଇଣ୍ଡିଆ- ମୋଦି ଆଣ୍ଡ ହିଜ ଟ୍ରାନ୍ସଫର୍ମେଟିଭ ମନ କି ବାତ” ପ୍ରକାଶିତ କରିଥିବା ସିଏନଏନ ନ୍ୟୁଜ ୧୮ ନେଟୱର୍କକୁ ପ୍ରଶଂସା କରିଛନ୍ତି । ଭାରତର ଉପରାଷ୍ଟ୍ରପତି ନ୍ୟୁଜ ୧୮ ରାଇଜିଂ ଇଣ୍ଡିଆ ସମ୍ମିଳନୀରେ ଏହି ପୁସ୍ତକ ଉନ୍ମୋଚନ କରିଥିଲେ । ଏହି ପୁସ୍ତକ ଉଲ୍ଲିଖିତ ବ୍ୟକ୍ତି ଓ ସେମାନେ ସୃଷ୍ଟି କରିଥିବା ପ୍ରଭାବ ସମ୍ପର୍କରେ ସ୍ୱୀକୃତି ଦେଇଛି ।
ଉପରାଷ୍ଟ୍ରପତିଙ୍କ ଏକ ଟ୍ୱିଟ ପ୍ରତ୍ୟୁତ୍ତରରେ ଶ୍ରୀ ନରେନ୍ଦ୍ର ମୋଦୀ ଟ୍ୱିଟ କରିଛନ୍ତି;
“#MannKiBaat ସବୁଠାରୁ ସୁନ୍ଦର କଥା ହେଲା, ଏହା ତୃଣମୂଳ ସ୍ତରରେ ପରିବର୍ତ୍ତନ ଆଣୁଥିବା ବ୍ୟକ୍ତିଙ୍କୁ ସମ୍ମାନିତ କରିଥାଏ । ଏହି କାର୍ଯ୍ୟକ୍ରମ ଏକ ଶହ ଅଧ୍ୟାୟ ପୂରଣ ସାରିଥିବାରୁ, ଉଲ୍ଲିଖିତ ବ୍ୟକ୍ତି ଓ ସେମାନେ ସୃଷ୍ଟି କରିଥିବା ପ୍ରଭାବ ସମ୍ପର୍କରେ ସ୍ୱୀକୃତି ଦେବା ପାଇଁ @CNNnews18ର ଉଦ୍ୟମକୁ ପ୍ରଶଂସା କରୁଛି ।”
SR
(
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ଚାଟର୍ଡ ବିମାନ ଯୋଗେ ଭାରତ ଆସୁଥିବା ବିଦେଶୀ ପର୍ଯ୍ୟଟକଙ୍କୁ ସ୍ୱରାଷ୍ଟ୍ର ମନ୍ତ୍ରଣାଳୟ ଅକ୍ଟୋବର ୧୫ତାରିଖଠାରୁ ସାନି ‘ଭିସା’ ପ୍ରଦାନ କରିବ
ଯେଉଁ ବିଦେଶୀ ପର୍ଯ୍ୟଟକ ଚାଟର୍ଡ ଫ୍ଲାଇଟ ବିନା ଭାରତ ଆସିବାକୁ ଆଗ୍ରହୀ ସେମାନଙ୍କୁ ନଭେମ୍ବର ୧୫ଠାରୁ ସାନି ‘ଭିସା’ ଦିଆଯିବ
ସମ୍ପୃକ୍ତ ସବୁ ବିଦେଶୀ ପର୍ଯ୍ୟଟକ, ସେମାନଙ୍କୁ ଆଣୁଥିବା ବିମାନ କର୍ମଚାରୀ ଓ ସମ୍ପୃକ୍ତ ସମସ୍ତ ପକ୍ଷଙ୍କୁ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ଦ୍ୱାରା ଜାରି କୋଭିଡ ନିୟମ ଅବତରଣ କେନ୍ଦ୍ରରେ ପାଳନ କରିବାକୁ ପଡିବ
କରୋନା ମହାମାରୀ ସଂକ୍ରମଣ ଯୋଗୁଁ ଭାରତ ସରକାର ଗତବର୍ଷ ସବୁ ବିଦେଶୀଙ୍କୁ ଦିଆଯାଇଥିବା ‘ଭିସା’କୁ ଅସ୍ଥାୟୀଭାବେ ରଦ୍ଦ କରିଥିଲେ । ସେହିଭଳି ସଂକ୍ରମଣ ରୋକିବାକୁ ସରକାର ଆନ୍ତର୍ଜାତିକ ଯାତ୍ରା ଓ ଭ୍ରମଣ ଉପରେ ବିଭିନ୍ନ ପ୍ରକାର କଟକଣା ଲାଗୁ କରିଥିଲେ । ପରେ କରୋନା ସଂକ୍ରମଣର ପରିବର୍ତ୍ତିତ ସ୍ଥିତିକୁ ଦେଖି କେନ୍ଦ୍ର ସରକାର ପର୍ଯ୍ୟଟନ ବ୍ୟତୀତ ଅନ୍ୟ କାମ ପାଇଁ ବିଦେଶୀଙ୍କୁ ଭାରତ ଆସିବାକୁ ଭିସା ପ୍ରଦାନ ନିୟମରେ କିଛି ପରିବର୍ତ୍ତନ କରିଥିଲେ । ନୂଆ ନୀତି ଅନୁସାରେ ନିଲମ୍ବିତ ଅଣପର୍ଯ୍ୟଟକ ଭିସାକୁ କୋହଳ କରାଯାଇଥିଲା । ସମ୍ପୃକ୍ତ ବିଦେଶୀ ନୂଆ ବ୍ୟବସ୍ଥାରେ ଭାରତ ଆସି ନିର୍ଦ୍ଧାରିତ ସମୟ ପାଇଁ ଭାରତରେ ରହିବା ସୁବିଧା ପାଇଥିଲେ।
ତେବେ ବିଭିନ୍ନ ରାଜ୍ୟ ସରକାର, ପର୍ଯ୍ୟଟନ ଉଦ୍ୟୋଗ ଓ ବିଭିନ୍ନ ସମ୍ପୃକ୍ତ ସଂସ୍ଥା ବିଦେଶୀ ପର୍ଯ୍ୟଟକମାନଙ୍କୁ ଟୁରିଷ୍ଟ ଭିସା ପ୍ରଦାନ କରିବାକୁ ସ୍ୱରାଷ୍ଟ୍ର ମନ୍ତ୍ରଣାଳୟର ଅନୁମତି ଲୋଡିଥିଲେ । ସେମାନଙ୍କ ଆବେଦନକୁ ବିଚାରକୁ ନେଇ ସ୍ୱରାଷ୍ଟ୍ର ମନ୍ତ୍ରଣାଳୟ ଏହି କଟକଣା କୋହଳ କରିବାକୁ ନିଷ୍ପତ୍ତି ନେଇଛି । ଏଥିପାଇଁ ସ୍ୱରାଷ୍ଟ୍ର ମନ୍ତ୍ରଣାଳୟ ସ୍ୱାସ୍ଥ୍ୟ ଓ ପରିବାର କଲ୍ୟାଣ ଏବଂ ବେସାମରିକ ବିମାନ ଚଳାଚଳ ମନ୍ତ୍ରଣାଳୟ ସହିତ ଆବଶ୍ୟକ ପରାମର୍ଶ କରି ଏହି ପଦକ୍ଷେପ ଗ୍ରହଣ କରିଛି ।
ନୂତନ ନିଷ୍ପତ୍ତି ଅନୁସାରେ ଚାଟର୍ଡ ଫ୍ଲାଇଟରରେ ଭାରତ ଆସିବାକୁ ଆଗ୍ରହୀ ବିଦେଶୀ ପର୍ଯ୍ୟଟକଙ୍କୁ ଚଳିତମାସ  ୧୫ରୁ ସାନି ଭିସା ପ୍ରଦାନ କରାଯିବ । ଯେଉଁ ପର୍ଯ୍ୟଟକମାନେ ଅନ୍ୟ ବିମାନ ବା ମାଧ୍ୟମରେ ଆସିବେ ସେମାନଙ୍କୁ ନଭେମ୍ବର ୧୫ଠାରୁ ପ୍ରବେଶ ଅନୁମତି ମିଳିବ ଏବଂ ଏଥିପାଇଁ ମଧ୍ୟ ସ୍ୱରାଷ୍ଟ୍ର ମନ୍ତ୍ରଣାଳୟ ସାନି ପର୍ଯ୍ୟଟକ ଭିସା ପ୍ରଦାନ କରିବ । ସମ୍ପୃକ୍ତ ବିଦେଶୀ ପର୍ଯ୍ୟଟକ, ବିମାନ କର୍ମଚାରୀ ଓ ଅନ୍ୟାନ୍ୟ ସମ୍ପୃକ୍ତ ପକ୍ଷଙ୍କୁ ଭାରତରେ ପହଞ୍ଚିବା ସ୍ଥାନ ଓ ରହଣି ସ୍ଥାନରେ ସ୍ୱାସ୍ଥ୍ୟ ମନ୍ତ୍ରଣାଳୟ ପକ୍ଷରୁ ଜାରି କୋଭିଡ ନିୟମ ତଥା କଟକଣାକୁ ମାନିବାକୁ ହେବ ।
ଏହି ପଦକ୍ଷେପ ସହ ଭାରତରରେ ସମସ୍ତ ପ୍ରକାର ଆନ୍ତର୍ଜାତିକ ଯାତ୍ରୀଙ୍କ ପ୍ରବେଶ ଓ ରହଣି ସଂକ୍ରାନ୍ତ ନୀତିକୁ ଅଧିକ କୋହଳ କରାଯାଇଛି । କରୋନା ସଂକ୍ରମଣର ସ୍ଥିତିରେ ଆସିଥିବା ଉନ୍ନତିକୁ ବିଚାରକୁ ନେଇ ସରକାର ଏହି ପଦକ୍ଷେପ ଗ୍ରହଣ କରିଛନ୍ତି ।
ଗୃହ ନିର୍ମାଣ ଓ ସହରାଞ୍ଚଳ ଦାରିଦ୍ର୍ୟ ଦୂରୀକରଣ ମନ୍ତ୍ରଣାଳୟ
ଟ୍ୟୁଲିପ- ସମସ୍ତ ୟୁଏଲବି ଏବଂ ସ୍ମାର୍ଟ ସହରରେ ନୂଆ ସ୍ନାତକମାନଙ୍କୁ ସୁଯୋଗ ପ୍ରଦାନ କରିବା ଲାଗି ସହରୀ ଅଧ୍ୟୟନ ତାଲିମ କାର୍ଯ୍ୟକ୍ରମର ଆରମ୍ଭ
ମାନବ ସମ୍ବଳ ବିକାଶ ମନ୍ତ୍ରୀ ଶ୍ରୀ ରମେଶ ପୋଖରିୟାଲ ‘ନିଶଙ୍କ’, ଆବାସ ଓ ସହରାଂଚଳ ବ୍ୟାପାର ମନ୍ତ୍ରୀ  ଶ୍ରୀ ହରଦୀପ ଏସ. ପୁରୀଙ୍କ ଦ୍ୱାରା ଏବଂ ଅଖିଳ ଭାରତୀୟ ବୈଷୟିକ ଶିକ୍ଷା ପରିଷଦ  ପକ୍ଷରୁ ଦ ଅର୍ବାନ ଲର୍ଣ୍ଣିଂ ଇଂଟର୍ନସିପ ପ୍ରୋଗ୍ରାମ  ବା ସହରାଂଚଳ ଅଧ୍ୟୟନ ପ୍ରଶିକ୍ଷଣ କାର୍ଯ୍ୟକ୍ରମ ନିମନ୍ତେ ମିଳିତ ଭାବେ ଏକ ଅନଲାଇନ ପୋର୍ଟାଲର ଶୁଭାରମ୍ଭ କରାଯାଇଛି । ଏହା ଏଭଳି ଏକ କାର୍ଯ୍ୟକ୍ରମ ଯାହା ସାରା ଦେଶର ସମସ୍ତ ସହରାଂଚଳ ସ୍ଥାନୀୟ ପ୍ରଶାସନ  ଓ ସ୍ମାର୍ଟ ସହରରେ ନୂଆ ସ୍ନାତକମାନଙ୍କୁ ପ୍ରଶିକ୍ଷଣ ସୁଯୋଗ ପ୍ରଦାନ କରିବ । ମାନବ ସମ୍ବଳ ବିକାଶ ମନ୍ତ୍ରଣାଳୟର ସଚିବ ଶ୍ରୀ ଅମିତ ଖାରେ, ଆବାସ ଓ ସହରାଂଚଳ ବ୍ୟାପାର ମନ୍ତ୍ରଣାଳୟର ସଚିବ ଦୁର୍ଗାଶଙ୍କର ମିଶ୍ର, ଏଆଇସିଟିଇର ଅଧ୍ୟକ୍ଷ ଏବଂ ଉଭୟ ମନ୍ତ୍ରଣାଳୟ ତଥା ଏଆଇସିଟିଇର ଅଧିକାରୀମାନେ ଟ୍ୟୁଲିପ ପୋର୍ଟାଲର ଶୁଭାରମ୍ଭ କରିଥିଲେ ।
ଟ୍ୟୁଲିପ ଏଭଳି ଏକ କାର୍ଯ୍ୟକ୍ରମ ଯାହା ସହରାଂଚଳ କ୍ଷେତ୍ରରେ ନୂଆ ସ୍ନାତକମାନଙ୍କୁ ଅଭିଜ୍ଞତା ସହିତ ଅଧ୍ୟୟନ କରିବାର ଅବସର ପ୍ରଦାନ କରିବ । ଆମ ପ୍ରଧାନମନ୍ତ୍ରୀଙ୍କ ଦୂରଦର୍ଶୀ ନେତୃତ୍ୱର ପରିଣାମ ସ୍ୱରୂପ ଦେଶର ଯୁବକମାନଙ୍କ ଶକ୍ତି ଓ ସେମାନଙ୍କ କ୍ଷମତା କେବଳ ଆମ ଦେଶରେ ନୁହେଁ ସାରା ବିଶ୍ୱରେ ସକାରାତ୍ମକ ପରିବର୍ତ୍ତନ ଆଣିପାରିବ । ଭାରତର ଯୁବକମାନେ ଆମ ଦେଶର ଭବିଷ୍ୟତରେ ଗୁରୁତ୍ୱପୂର୍ଣ୍ଣ ଭୂମିକା ନିର୍ବାହ କରିପାରିବେ ବୋଲି ପ୍ରଧାନମନ୍ତ୍ରୀଙ୍କର ଦୃଢ଼ ବିଶ୍ୱାସ ରହିଛି ।
ସ୍ମାର୍ଟ ସହର ମିଶନ-ପ୍ରଗତିର ଚିତ୍ର
ସ୍ମାର୍ଟ ସହର ମିଶନ ସହରୀ ଭାରତର ଭବିଷ୍ୟତର ମୂଳଦୁଆ ପ୍ରତିଷ୍ଠା କରିବା ସହିତ ବିଗତ 3 ବର୍ଷ ମଧ୍ୟରେ ଗୁରୁତ୍ୱପୂର୍ଣ୍ଣ ପ୍ରଗତି ହାସଲ କରିଛି । ବର୍ତ୍ତମାନସୁଦ୍ଧା 1,65,000 କୋଟି ଟଙ୍କାର ପ୍ରକଳ୍ପର ଟେଣ୍ଡର ହୋଇଥିବା ବେଳେ 1,24,000 କୋଟି ଟଙ୍କାର ପ୍ରକଳ୍ପ କାର୍ଯ୍ୟାନ୍ୱୟନ ସ୍ତରରେ ରହିଛି । ଏଥିମଧ୍ୟରୁ 26,700 କୋଟି ଟଙ୍କାର ପ୍ରକଳ୍ପ ସମ୍ପୂର୍ଣ୍ଣ ହୋଇ ନାଗରିକମାନେ ଏହାର ଲାଭ ପାଇପାରିଛନ୍ତି ।
ଅର୍ଥମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣ ‘ଆକାଂକ୍ଷାପୂର୍ଣ୍ଣ ଭାରତ’ ଯୋଜନା ଅନ୍ତର୍ଗତ 2020-21 ବଜେଟ ଅନୁରୂପ ଟ୍ୟୁଲିପ ଯୋଜନାର ପରିକଳ୍ପନା କରିଥିଲେ । ଏହି ଘୋଷଣା ଅନୁସାରେ ସରକାର ଏକ କାର୍ଯ୍ୟକ୍ରମ ଆରମ୍ଭ କରିବାର ପ୍ରସ୍ତାବ ଦେଇଛନ୍ତି । ଯାହାର ଅନ୍ତର୍ଗତ ସାରା ଦେଶରେ ସହରାଂଚଳ ସ୍ଥାନୀୟ ପ୍ରଶାସନ ଗୋଟିଏ ବର୍ଷର ଅବଧି ନିମନ୍ତେ ନୂଆ ଇଞ୍ଜିନିୟରମାନଙ୍କୁ ଇଂଟର୍ଣ୍ଣସିପର ସୁଯୋଗ ପ୍ରଦାନ କରିବେ ।
ଟ୍ୟୁଲିପ ଭାରତର ସ୍ନାତକମାନଙ୍କୁ ବଜାର ମୂଲ୍ୟକୁ ବଢ଼ାଇବାରେ ସହାୟତା କରିବ ଏବଂ ସହରାଂଚଳ ନିୟୋଜନ, ପରିବହନ ଇଞ୍ଜନିୟରିଂ, ପରିବେଶ, ନଗରପାଳିକା ଅର୍ଥ ଆଦି ବିବିଧ କ୍ଷେତ୍ରରେ ଏକ ସମ୍ଭାବ୍ୟ ପ୍ରତିଭା ପୁଲ ସୃଷ୍ଟି କରିବାରେ ସହାୟକ ହେବ । ଏହାଦ୍ୱାରା କେବଳ ସମ୍ଭାବ୍ୟ ସହରାଂଚଳ ପରିଚାଳନା ନୁହେଁ ବରଂ ପ୍ରତିଭାଶାଳୀ ଘରୋଇ/ଅଣସରକାରୀ କ୍ଷେତ୍ରର ପେସାଦାରମାନଙ୍କୁ ସୃଷ୍ଟି କରାଯାଇପାରିବ । ଟ୍ୟୁଲିପ ଜରିଆରେ ୟୁଏଲବି ଓ ସ୍ମାର୍ଟ ସହରଗୁଡ଼ିକୁ ଅଧିକ ଲାଭବାନ ହେବେ । ଏହା ସହରୀ ଆହ୍ୱାନର ସମାଧାନ ଲାଗି ସହ-ନିର୍ମାଣରେ ଯୁବକମାନଙ୍କୁ ଯୋଡ଼ିବା ସହିତ ନୂଆ ବିଚାର ଓ ଉତ୍ସାହର ପ୍ରସାରକୁ ପ୍ରୋତ୍ସାହନ ଦେବ । ଆହୁରି ଗୁରୁତ୍ୱପୂର୍ଣ୍ଣ କଥା ହେଉଛି ଏହା ଗୋଷ୍ଠୀ ଭାଗୀଦାରୀ ଓ ସରକାରୀ ଶିକ୍ଷା ଉଦ୍ୟୋଗ ନାଗରିକ ସମାଜର ସମ୍ପର୍କକୁ ପ୍ରୋତ୍ସାହନ ଦେବା ଲାଗି ସରକାରଙ୍କ ପ୍ରୟାସକୁ ଆଗେଇ ନେବ ।
ପ୍ରାରମ୍ଭିକ ବର୍ଷରେ 2025 ସୁଦ୍ଧା ଏମଏଚଆରଟି ଓ ଏଆଇସିଟିଇର 1 କୋଟି ସଫଳ ଇଂଟର୍ଣ୍ଣସିପ ଲକ୍ଷ୍ୟ ପୂରଣ ଦିଗରେ ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ । ଏଥିପାଇଁ ଏଆଇସିଟିଇ ସହିତ ଆବାସ ଓ ସହରାଂଚଳ ବ୍ୟାପାର ମନ୍ତ୍ରଣାଳୟ ପକ୍ଷରୁ ଏକ ବୁଝାମଣା ପତ୍ରରେ ସ୍ୱାକ୍ଷର କରାଯାଇଛି । ଯାହାର ଅବଧି 5 ବର୍ଷ ରହିଛି । ଏହି ମଞ୍ଚ ପାଇଁ ଏଆଇସିଟିଇ ବୈଷୟିକ ଏବଂ ମନ୍ତ୍ରଣାଳୟ ଅଣବୈଷୟିକ ସହାୟତା ଯୋଗାଇ ଦେଇବ । ଏଆଇସିଟିଇ ଅଧ୍ୟକ୍ଷଙ୍କ ସହିତ ମନ୍ତ୍ରଣାଳୟର ସଚିବ ଓ ଅନ୍ୟ ଅଧିକାରୀଙ୍କ ଅଧ୍ୟକ୍ଷତାରେ ଗଠିତ ପରିଚାଳନା ସମିତି ସମୟ ସମୟରେ କାର୍ଯ୍ୟକ୍ରମର ସମୀକ୍ଷା କରିବେ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଏପ୍ରିଲ ୧୦ତାରିଖରୁ ଘରୋଇ ଟିକାକରଣ କେନ୍ଦ୍ରରେ ୧୮ବର୍ଷରୁ ଉର୍ଦ୍ଧ୍ଵ ବ୍ୟକ୍ତିଙ୍କ ନିମନ୍ତେ ପ୍ରତିଷେଧକ ଟିକା ଉପଲବ୍ଧ ହେବ
ଚାଲିଥିବା ନିଃଶୁଳ୍କ ଟିକାକରଣ କାର୍ଯ୍ୟକ୍ରମ ସରକାରୀ ଟିକାକରଣ କେନ୍ଦ୍ର ଜରିଆରେ ପ୍ରଥମ ଓ ଦ୍ୱିତୀୟ ମାତ୍ରା ଏବଂ ସ୍ୱାସ୍ଥ୍ୟକର୍ମୀ ସମ୍ମୁଖ ଯୋଦ୍ଧା ଓ ୬୦ବର୍ଷରୁ ଅଧିକ ବ୍ୟକ୍ତିଙ୍କ ନିମନ୍ତେ ପ୍ରତିଷେଧକ ମାତ୍ରା ଜାରି ରହିବା ସହ ଅଧିକ ବ୍ୟାପକ କରାଯିବ
୧୫ବର୍ଷରୁ ଅଧିକ ପ୍ରାୟ ଶତକଡା ୯୬ଭାଗ ବ୍ୟକ୍ତିଙ୍କୁ କୋଭିଡ-୧୯ର ଅନ୍ୟୁନ ଗୋଟିଏ ମାତ୍ରା ଦିଆଯାଇଥିବାବେଳେ ଏହି ବର୍ଗର ଶତକଡା ୮୩ ଭାଗଙ୍କୁ ଦୁଇଟି ଯାକ ମାତ୍ରା ପ୍ରଦାନ କରାଯାଇଛି
୧୮ବର୍ଷରୁ ଉର୍ଦ୍ଧ୍ଵ ବ୍ୟକ୍ତିଙ୍କୁ କୋଭିଡ ଟିକାର ପ୍ରତିଷେଧକ ମାତ୍ରା ଘରୋଇ ଟିକାକରଣ କେନ୍ଦ୍ରରେ ପ୍ରଦାନ କରିବାକୁ ସ୍ଥିର ହୋଇଛି । ଏହି ଶ୍ରେଣୀର ଟିକାକରଣ କାର୍ଯ୍ୟକ୍ରମ ଆସନ୍ତା ୧୦ତାରିଖ ରବିବାରଠାରୁ ଆରମ୍ଭ ହେବ । ଯେଉଁମାନଙ୍କ ବୟସ ୧୮ବର୍ଷରୁ ଅଧିକ ଓ ଦ୍ୱିତୀୟ ମାତ୍ରା ଗ୍ରହଣ କରିବା ନଅମାସ ସମ୍ପୂର୍ଣ୍ଣ ହୋଇଥିବ ସେମାନେ ପ୍ରତିଷେଧକ ମାତ୍ରା ଗ୍ରହଣ ପାଇଁ ଯୋଗ୍ୟ ବିବେଚିତ ହେବେ । ଏହି ସୁବିଧା ପ୍ରତ୍ୟେକ ଘରୋଇ ଟିକାକରଣ କେନ୍ଦ୍ରରେ ଉପଲବ୍ଧ ହେବ ।
ଦେଶରେ ଏପର୍ଯ୍ୟନ୍ତ ୧୫ବର୍ଷରୁ ଊର୍ଦ୍ଧ୍ୱ ଶ୍ରେଣୀର ଶତକଡା ୯୬ଭାଗ କୋଭିଡ-୧୯ ଟିକାର ଅନୂନ୍ୟ ଗୋଟିଏ ମାତ୍ରା ନେଇଥିବାବେଳେ, ଏହି ଶ୍ରେଣୀର ଶତକଡା ୮୩ଭାଗ ଉଭୟ ମାତ୍ରା ନେଇସାରିଛନ୍ତି । ୨ଦଶମିକ ୪କୋଟି ପ୍ରତିଷେଧକ ମାତ୍ରା ସ୍ୱାସ୍ଥ୍ୟସେବା କର୍ମୀ, ସମ୍ମୁଖ ଯୋଦ୍ଧା ଓ ୬୦ବର୍ଷରୁ ଅଧିକ ବ୍ୟକ୍ତିଙ୍କୁ ପ୍ରଦାନ କରାଯାଇଛି । ୧୨ରୁ ୧୪ବର୍ଷ ବୟସର ଶତକଡା ୪୫ଭାଗ ପ୍ରଥମ ମାସରେ ନେଇଛନ୍ତି । ସରକାରୀ ଟିକାଦାନ କେନ୍ଦ୍ର ଜରିଆରେ ମାଗଣା ଟିକାକରଣ କାର୍ଯ୍ୟକ୍ରମ ଯୋଗ୍ୟ ହିତାଧିକାରୀଙ୍କ ନିମନ୍ତେ ପ୍ରଥମ ଓ ଦ୍ୱିତୀୟ ମାତ୍ରା ଓ ସ୍ୱାସ୍ଥ୍ୟସେବା କର୍ମୀ, ସମ୍ମୁଖ ଯୋଦ୍ଧା ଓ ୬୦ବର୍ଷରୁ ଅଧିକ ବୟସର ବ୍ୟକ୍ତିଭ୍କ ନିମନ୍ତେ ପ୍ରତିଷେଧକ ଟିକା କାର୍ଯ୍ୟକ୍ରମ ଜାରି ରହିବା ସହ ଅଧିକ ତ୍ୱରାନ୍ୱିତ ହେବ ।
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ରାସନ କାର୍ଡକୁ ଆଧାର ସହିତ ଯୋଡ଼ିବା ସମ୍ପର୍କରେ ସ୍ପଷ୍ଟୀକରଣ
ଆଜି କେତେକ ସମ୍ବାଦପତ୍ରରେ ଖବର ପ୍ରକାଶିତ ହୋଇଛି ଯେ ଯେଉଁ ଲୋକମାନେ ଆଧାର ନମ୍ବର ଉପଲବ୍ଧ କରାଇ ନାହାଁନ୍ତି, ସେମାନଙ୍କ ରାସନ କାର୍ଡ ରଦ୍ଦ କରି ଦିଆଯିବ ।
ଖାଦ୍ୟ ଏବଂ ସାଧାରଣ ବଂଟନ ବିଭାଗ ଦ୍ୱାରା ତା. 07/02/2017ରେ ଜାରି ଆଧାର ଅଧିସୂଚନା ଅଧୀନରେ ସମସ୍ତ ରାଜ୍ୟ / କେନ୍ଦ୍ର ଶାସିତ ପ୍ରଦେଶକୁ ଦିଆ ଯାଇଥିବା ସମୟସୀମା , ଯାହା ଅଧୀନରେ ସମସ୍ତ ରାସନ କାର୍ଡ / ହିତାଧିକାରୀଙ୍କୁ ଆଧାର ନମ୍ବର ସହିତ ସଂଯୋଗ କରିବାର ଅଛି, ଯାହାକୁ ବିଭାଗ ଦ୍ୱାରା 30/09/2020 ପର୍ଯ୍ୟନ୍ତ ବଢ଼ାଇ ଦିଆଯାଇଛି । ସେ ପର୍ଯ୍ୟନ୍ତ ବିଭାଗ ସମସ୍ତ ରାଜ୍ୟ/କେନ୍ଦ୍ର ଶାସିତ ପ୍ରଦେଶକୁ ତା.24/10/2017 ଏବଂ 08/11/2018ରେ ଜାରି କରାଯାଇଥିବା ପତ୍ର ମାଧ୍ୟମରେ ସ୍ପଷ୍ଟ ନିର୍ଦ୍ଦେଶ ଦିଆଯାଇଛି କି କୌଣସି ମଧ୍ୟ ବାସ୍ତବିକ ହିତାଧିକାରୀ/ପରିବାରକୁ ଖାଦ୍ୟଶସ୍ୟ କୋଟା ପାଇବାର ଅଧିକାରରୁ ବଂଚିତ କରାଯିବ ନାହିଁ ଅବା ଆଧାର ନମ୍ବର ନଥିବା ସ୍ଥିତିରେ ତାଙ୍କ ନାମରେ ଥିବା ରାସନ କାର୍ଡ ନଷ୍ଟ କିମ୍ବା ରଦ୍ଦ କରାଯିବ ନାହିଁ ।
ଏହା ବ୍ୟତୀତ, ଏହା ମଧ୍ୟ ନିର୍ଦ୍ଦେଶ ଦିଆଯାଇଛି ଯେ, ଏନଏଫଏସଏମ ଅଧୀନରେ ବାୟୋମେଟ୍ରିକ/ଆଧାର ପ୍ରମାଣୀକରଣର ବିଫଳତା କାରଣରୁ ସେମାନଙ୍କୁ ଖାଦ୍ୟଶସ୍ୟ ଦେବା ପାଇଁ ମନା କରାଯାଇ ପାରିବ ନାହିଁ, କାରଣ ହିତାଧିକାରୀଙ୍କ ଖରାପ ବାୟୋମେଟ୍ରିକ, ନେଟୱର୍କ/ଯୋଗାଯୋଗ ବ୍ୟବସ୍ଥା/ସଂଯୋଗ ଅବା ଅନ୍ୟ କୌଣସି ବୈଷୟିକ କାରଣ ଯୋଗୁଁ ସମସ୍ୟା ଉତ୍ପନ୍ନ ହୋଇପାରେ । ବର୍ତ୍ତମାନର ସଙ୍କଟଜନକ ସମୟରେ, ଏକ ବ୍ୟବହାରିକ ଦୃଷ୍ଟିକୋଣ ଆପଣାଇବାର ଆବଶ୍ୟକତା ରହିଛି, ଯାହାଦ୍ୱାରା କୌଣସି ମଧ୍ୟ ଗରିବ ଅବା ଅଭାବୀ ବ୍ୟକ୍ତି ଅବା ପରିବାରକୁ ଖାଦ୍ୟଶସ୍ୟ ପାଇବାରୁ ବଂଚିତ କରା ନ ଯାଉ । ଆଧାରକୁ ରାସନ କାର୍ଡ ଏବଂ ହିତାଧିକାରୀଙ୍କ ସହିତ ଯୋଡ଼ିବା ଦ୍ୱାରା ଏହା ସୁନିଶ୍ଚିତ ହୋଇ ପାରିବ କି ଏହି ପ୍ରକାରର ରାସନ ପାଇବାରେ କୌଣସି ମଧ୍ୟ ଯୋଗ୍ୟ ବ୍ୟକ୍ତି ଏଭଳି ଲାଭ ଉଠାଇବାରୁ ବଂଚିତ ନ ହେଉ ।
କେନ୍ଦ୍ର ଏବଂ ରାଜ୍ୟ/କେନ୍ଦ୍ର ଶାସିତ ପ୍ରଦେଶର ସରକାରଙ୍କ ଅକ୍ଳାନ୍ତ ପରିଶ୍ରମ ଦ୍ୱାରା, ବର୍ତ୍ତମାନ ସମୟରେ ସମସ୍ତ 23.5 କୋଟି ରାସନ କାର୍ଡର ପ୍ରାୟ 90 ପ୍ରତିଶତ ପୂର୍ବରୁ ହିଁ ରାସନ କାର୍ଡ ଧାରୀଙ୍କୁ ଆଧାର ନମ୍ବର  ସହିତ ଯୋଡ଼ା ଯାଇଛି । ଯେତେବେଳେ କି ସମସ୍ତ 80 କୋଟି ହିତାଧିକାରୀମାନଙ୍କ ମଧ୍ୟରୁ ପ୍ରାୟ 85 ପ୍ରତିଶତ ନିଜ ସମ୍ବନ୍ଧିତ ରାସନ କାର୍ଡ ସହିତ ନିଜର ଆଧାର ନମ୍ବର ମଧ୍ୟ ସଂଯୋଗେ କରିଛନ୍ତି । ଏହା ବ୍ୟତୀତ ସମସ୍ତ ସମ୍ବନ୍ଧିତ ରାଜ୍ୟ/କେନ୍ଦ୍ର ଶାସିତ ଅଂଚଳ ଏନଏଫଏସଏମ ଅଧୀନରେ ଅବଶିଷ୍ଟ ରାସନ କାର୍ଡ/ ହିତାଧିକାରୀମାନଙ୍କୁ ଆଧାର ଲିଙ୍କର କାର୍ଯ୍ୟ ସଂପୂର୍ଣ୍ଣ କରିବା ଦିଗରେ କ୍ରମାଗତ ଭାବରେ ପ୍ରୟାସ କରୁଛନ୍ତି ।
ଏହା ରେଖାଙ୍କିତ କରାଯାଉଛି କି ଗରିବ ଏବଂ ପ୍ରବାସୀ ହିତାଧିକାରୀଙ୍କ ହିତ ରକ୍ଷାକୁ ଧ୍ୟାନ ଦେଇ, ବିଭାଗ ସାଧାରଣ ବଂଟନ ପ୍ରଣାଳୀର ଏକୀକୃତ ପରିଚାଳନା ପାଇଁ ଏକ କେନ୍ଦ୍ରୀୟ ଯୋଜନାର ଅଂଶ ସ୍ୱରୂପ ‘ଏକ ରାଷ୍ଟ୍ର, ଏକ ରାସନ କାର୍ଡ’ ଯୋଜନା ଅଧୀନରେ ଏନଏଫଏସଏମ ରାସନ କାର୍ଡଧାରୀଙ୍କ ପାଇଁ ରାଷ୍ଟ୍ରୀୟ/ଆନ୍ତଃରାଜ୍ୟ ପୋର୍ଟେବିଲିଟି କାର୍ଯ୍ୟକାରୀ କରାଇବାର ଶୁଭାରମ୍ଭ କରିଛନ୍ତି ।
ରାସନକାର୍ଡର ଅବାଧ ଆନ୍ତଃରାଜ୍ୟ ପୋର୍ଟେବିଲିଟି ନେଣଦେଣର ପ୍ରାପ୍ତି ପାଇଁ, ଆଗାମୀ ଦିନରେ ଏନଏଫଏସଏମ ଅଧୀନରେ ଆସୁଥିବା ସମସ୍ତ ରାଜ୍ୟ/କେନ୍ଦ୍ରଶାସିତ ଅଂଚଳର ରାସନ କାର୍ଡ/ହିତାଧିକାରୀଙ୍କ ସଂଖ୍ୟା ବଜାୟ ରଖିବା ପାଇଁ ଏକ କେନ୍ଦ୍ରୀକୃତ ସଂଗ୍ରାହକ ରହିବା ଆବଶ୍ୟକ । ଏଥିପାଇଁ ଦେଶରେ ଏନଏଫଏସଏମ ଅଧୀନରେ ପ୍ରତ୍ୟେକ ଯୋଗ୍ୟ ରାସନକାର୍ଡଧାରୀ/କହିତାଧିକାରୀଙ୍କ ପାଇଁ ଏକ ଅନନ୍ୟ ରେକର୍ଡ ସ୍ଥାପନ କରିବା ଦିଗରେ ଆଧାର ନମ୍ବରକୁ ସଂଯୋଗ କରିବା ଗୁରୁତ୍ୱପୂର୍ଣ୍ଣ ବିବେଚନା କରାଯାଉଛି, ଯାହାଦ୍ୱାରା ସେମାନଙ୍କ ଯୋଗ୍ୟତାକୁ ସୁରକ୍ଷିତ ରଖାଯାଇ ପାରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଥଲେଟିକ୍ସ ପୁରୁଷ ଟ୍ରିପଲ ଜମ୍ପରେ ସ୍ୱର୍ଣ୍ଣ ପଦକ ଜିତିଥିବାରୁ ଏଲଧୋସ ପାଉଲଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବର୍ମିଂହାମ ସିଡବ୍ଲ୍ୟୁଜି ୨୦୨୨ ରେ ଆଥଲେଟିକ୍ସ ପୁରୁଷ ଟ୍ରିପଲ ଜମ୍ପରେ ସ୍ୱର୍ଣ୍ଣ ପଦକ ଜିତିଥିବାରୁ ଏଲଧୋସ ପାଉଲଙ୍କୁ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଆଜିର ଟ୍ରିପଲ୍ ଜମ୍ପ ପ୍ରତିଯୋଗିତାଣ୍ଟଐତିହାସିକ ଅଟେ । ଆମର ଆଥଲେଟମାନେ ଉତ୍କୃଷ୍ଟ ପ୍ରଦର୍ଶନ କରିଛନ୍ତି । ସ୍ୱର୍ଣ୍ଣ ପଦକ ଜିତିଥିବା ତଥା ପୂର୍ବ ଆନ୍ତର୍ଜାତୀୟ ପ୍ରତିଯୋଗିତାରେ ତାଙ୍କର ଭଲ ପ୍ରଦର୍ଶନକୁ ସମର୍ଥନ କରିଥିବା ଚମତ୍କାର ପ୍ରତିଭାବାନ ଏଲଧୋସ ପାଉଲଙ୍କୁ ଅଭିନନ୍ଦନ । ତାଙ୍କର ଉତ୍ସର୍ଗୀକୃତ ପ୍ରଶଂସନୀୟ ଅଟେ । #Cheer4India"
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ କଳଙ୍କ ବିରୋଧରେ ଓଡ଼ିଶାର ‘ଆଶା’
• 46 ହଜାରରୁ ଅଧିକ ଆଶାକର୍ମୀ କରୋନା ମୁକାବିଲା ପାଇଁ ସ୍ଥାନୀୟ ସମୁଦାୟଙ୍କ ସହ ମିଳିମିଶି କାମ କରୁଛନ୍ତି
ଓଡ଼ିଶାର ଖୋର୍ଦ୍ଧା ଜିଲ୍ଲାର କନ୍ଦଳେଇ ଗାଁର ଆଶାକର୍ମୀ ମଞ୍ଜୁ ଜେନା କୋଭିଡ-19ର ମୁକାବିଲା ପାଇଁ ଅବିଶ୍ରାନ୍ତଭାବେ କାମ କରୁଛନ୍ତି । ତାଙ୍କ ଗୋଷ୍ଠୀ ଓ ସମୁଦାୟ ଯେପରି ଏହି ସଂକ୍ରମଣ କାଳରେ ଆବଶ୍ୟକ ସ୍ୱାସ୍ଥ୍ୟସେବା ଓ ଅତ୍ୟାବଶ୍ୟକ ସାମଗ୍ରୀ ପାଏ ସେଥିପାଇଁ ସେ ନିରନ୍ତର ଉଦ୍ୟମ ଚଳାଇଛନ୍ତି । ଗୋଷ୍ଠୀ ସେବା କ୍ଷେତ୍ରରେ ତାଙ୍କର ବର୍ଷ ବର୍ଷର ଉତ୍ସର୍ଗୀକୃତ ସେବା ଓ ଅଭିଜ୍ଞତା ତାଙ୍କ ପାଇଁ ସାମାଜିକ ପୁଞ୍ଜି ପାଲଟିଛି । ତାହାକୁ କାର୍ଯ୍ୟରେ ଲଗାଇ ସେ କୋଭିଡ ସଂପର୍କରେ ଲୋକଙ୍କ ମଧ୍ୟରେ ଥିବା ଭ୍ରାନ୍ତ ଧାରଣା ଓ ବିଚାରକୁ ଦୂର କରିବା ପାଇଁ ଉଦ୍ୟମ ଜାରି ରଖିଛନ୍ତି । କେତେକଙ୍କ ମନରେ କୋଭିଡ-19କୁ ନେଇ ବିଭିନ୍ନ ପ୍ରକାର ଧାରଣା ରହିଛି । ସଂକ୍ରମିତଙ୍କ ପ୍ରତି ଲୋକଙ୍କର ଏକ ପାତରଅନ୍ତର ଭାବ ଥିବାରୁ ସେମାନେ ଆକ୍ରାନ୍ତଙ୍କୁ ଏକ କଳଙ୍କ ବୋଲି ବିଚାର କରୁଛନ୍ତି । ଜଣେ ପ୍ରବାସୀ ଯୁବକ ଗାଁକୁ ଫେରିବା ପରେ ଲୋକେ ତାକୁ ଏହି ଧାରଣାର ବଶବର୍ତ୍ତୀ ହୋଇ ଗ୍ରାମରେ ପୂରାଇ ଦେଇନଥିଲେ । ତେଣୁ ସେ ଘରକୁ ଯାଇପାରି ନଥିଲେ । ଲୋକଙ୍କର ଏହି କଳଙ୍କିତ ବ୍ୟବହାରର ପରିବର୍ତ୍ତନ ପାଇଁ ସଂପୃକ୍ତ ଗୋଷ୍ଠୀ ସହ ମଞ୍ଜୁଙ୍କୁ ମୁହାଁମୁହିଁ ହେବାକୁ ପଡିଥିଲା । ଲୋକଙ୍କୁ ସେ ବହୁ ଉଦ୍ୟମ କରି ବୁଝାସୁଝା କରାଇବା ପରେ ସଂପୃକ୍ତ ଯୁବକ ନିଜ ଘରେ କ୍ଵାରେଣ୍ଟାଇନରେ ରହିବାର ସୁଯୋଗ ପାଇଥିଲେ । କ୍ୱାରେଣ୍ଟାଇନ ସମୟରେ ମଞ୍ଜୁ ସଂପୃକ୍ତ ଯୁବକଙ୍କ ସ୍ୱାସ୍ଥ୍ୟାବସ୍ଥା ନିୟମିତ ଅନୁଧ୍ୟାନ କରି ତାଙ୍କୁ ଆବଶ୍ୟକସ୍ଥଳେ ସ୍ୱାସ୍ଥ୍ୟସେବା ଯୋଗାଇ ଦେଇଥିଲେ ।
ଲକଡାଉନ ସମୟରେ ସେ ଅନ୍ୟାନ୍ୟ ଅତ୍ୟାବଶ୍ୟକ ସ୍ୱାସ୍ଥ୍ୟସେବା ଯୋଗାଣ କ୍ଷେତ୍ରରେ ସେ ଲୋକଙ୍କୁ ସାହାଯ୍ୟ ସହଯୋଗ କରିଆସୁଛନ୍ତି । ସେ ଏକାଧିକ ଗର୍ଭବତୀ ମହିଳାଙ୍କୁ ଡାକ୍ତରଖାନାକୁ ଯାଇ ଆନୁଷ୍ଠାନିକ ପ୍ରସବ କରାଇବାକୁ ଉତ୍ସାହିତ କରିବା ସହିତ ଏଥିରେ ସେମାନଙ୍କୁ ସାହାଯ୍ୟ ସହଯୋଗ କରିଆସୁଛନ୍ତି । ନିଜ ଦାୟିତ୍ୱ ସଂପାଦନ ସହ ମଞ୍ଜୁ ମଧ୍ୟ ନିଜ ଘରେ ମାସ୍କ ତିଆରି କରି ତାହାକୁ ଗ୍ରାମର ଗରିବମାନଙ୍କୁ ବାଣ୍ଟୁଛନ୍ତି । କରୋନା ବିରୋଧୀ ଲଢେଇ ସମୟରେ ଓଡ଼ିଶାର ସହର ଓ ଗ୍ରାମାଞ୍ଚଳରେ ପ୍ରାୟ 46,627 ଆଶାକର୍ମୀ ଚମ୍ପିଅନଭାବେ କାର୍ଯ୍ୟ କରୁଛନ୍ତି । ସେମାନେ ସ୍ଥାନୀୟ ଲୋକଙ୍କର ସମସ୍ତ ପ୍ରକାର ପ୍ରାଥମିକ ସ୍ୱାସ୍ଥ୍ୟସେବା ଆବଶ୍ୟକତା ପୂରଣ କରୁଛନ୍ତି । ଗାଁ କଲ୍ୟାଣ ସମିତି ସହିତ ସେମାନେ ମିଶି ନିବିଡଭାବେ କାର୍ଯ୍ୟ କରୁଛନ୍ତି । ସହରାଂଳରେ ମଧ୍ୟ ମହିଳା ଆରୋଗ୍ୟ ସମିତିଗୁଡିକ ସହିତ ମିଶି ଏହି ଆଶାକର୍ମୀମାନେ ବେଶ ପ୍ରଶଂସନୀୟ କାର୍ଯ୍ୟ କରିଆସୁଛନ୍ତି । ସେମାନେ ଏସବୁ ମଞ୍ଚକୁ ଅଧିକ କ୍ରିୟାଶୀଳ କରାଇ କରୋନା ମୁକାବିଲା କାର୍ଯ୍ୟକୁ ଜୋରଦାର କରିଛନ୍ତି । ବାହାରକୁ ଗଲାବେଳେ ମାସ୍କ ଓ ଫେସ କଭର ବ୍ୟବହାର, ନିୟମିତ ହାତ ଧୋଇବା, ଶାରୀରିକ ଦୂରତ୍ୱ ରକ୍ଷା ଆଦି ସଂପର୍କରେ ସେମାନେ ଜନସଚେତନତାକୁ ଜୋରଦାର କରୁଛନ୍ତି । ଗ୍ରାମସ୍ତରରେ ସେମାନେ ଲିଫଲେଟ ବଂଟନ ଏବଂ ସ୍ୱାସ୍ଥ୍ୟକାନ୍ଥରେ ପୋଷ୍ଟର ଲଗାଇବା ଭଳି କାର୍ଯ୍ୟକରି ଲୋକଙ୍କୁ କରୋନା ସଂପର୍କରେ ସଚେତନ କରୁଛନ୍ତି ।